Naționala este tot mai aproape de a-și afla prima adversară de la EURO 2024. Ucraina și Islanda și-au câștigat semifinalele, cu Bosnia și Herțegovina, respectiv Israel, și se vor înfrunta în duelul decisiv pentru calificarea la EURO 2024.
Ultimul loc al Grupei E de la EURO 2024, în care este și România, va fi ocupat de câștigătoarea finalei dintre Ucraina și Israel.
În semifinalele barajului, selecționata ucraineană a trecut dramatic de Bosnia și Herțegovina. Bosniacii au condus cu 1-0 din minutul 56, dar Ucraina a punctat de două ori pe finalul meciului, în minutele 85 și 88, și s-a calificat în finală.
Islanda a învins-o pe Israel cu un categoric 4-1, tot după o răsturnare de situație. Israelienii, adversari ai României în campania de calificare, au deschis scorul dintr-un penalty în minutul 31, dar islandezii au întors scorul până la pauză și au mai punctat de două ori până la finalul jocului.